Asiyesikia la mkuu huvunjika guu

ASIYESIKIA LA MKUU HUVUNJIKA GUU
Methali hii inatuonyesha maana wazi ya kwamba anaeyedharau wavyele lipo litakujamfika na atahitaji msamaha. Asiyesikia la mkuu huja juta baadae. Methali hii pia humithilishwa na ile ya asiyefunzwa na mamaye hufunzwa na ulimwengu. 
Methali hii hutumika kumuonya mtu dhidi ya kitu alichoambiwa lakini hataki kusikia. Methali hii hutumika hususan kumuambia mtu kitu chenye ashaonywa na hataki kusikia. 
Nakumbuka siku hiyo vizuri kama jana ingawaje ilipita miaka mitatu iliopita. Ilikuwa siku ya ijumaa Rais wa Jamhuri ya Kenya alipotangaza hali ya dharura. Katika hotuba yake aliyotoa siku hiyo ilikuwa pamoja na kwa nchi yetu imekumbwa na tandavu la janga la Corona .Akinakili kuwa ugonjwa huo ni hatari na tukifanya mchezo tutapoteza wananchi wengi. Hivyo basi akasema kuwa kila mtu azingatie umbali wa kilomita moja na watu wote wawe ndani ya nyumba kabla ya saa moja. Vilevile akaongezea kuomba watu wavae vitamuua.
Mwendo wa saa kumi na mbili na nusu hivi mama aliamuru kila mtu aingie ndani na tufunge mlango. Mimi na kaka yangu tulitaka kwenda nje kucheza mpira na marafiki. Tulitoroka na kufunga mlango Tulielekea uwanjani na kucheza. Tulicheza na tukajisahau hadi ikafika saa moja na robo. 

Ghafla kama ajali tulisikia mlio wa bunduki ikielekezwa penye tulikiwa. Tulipopepesa na kupepesuka, tuliwaona wametuzingira. Tulijaribu kuhepa lakini tulipokua kwenye harakati za kuhepa kaka yangu aliingia kwenye shimo refu tusijue la kufanya.
Wale askari walirusha mawe. Jiwe lilinigonga kwenye utosi na nikavuja damu. Nililia kwa uchungu na majuto mengi. Askari wale walikuja kumtoa kaka yangu kwenye shimo. Tuliruhusiwa kwenda nyumbani na tukaambiwa tusirudie. Nilitembea nikimwaga damu. Niliachwa na donda kubwa nisijue la kumwambia mama. Nilibaki na alama kwenye paji. Naam hapo ndipo nilipoamini kuna majuto ni mjukuu huja baadae kwani asiyesikia la mkuu huvunjika guu.